钦定古今图书集成/理学汇编/文学典/第096卷 > 黎近
## 钦定古今图书集成/理学汇编/文学典/第096卷 > 黎近

按《江西通志》：“近，字之大，临川人。宣德应文学材行科，
历高要知县。时徭贼据城，东南郡不能制，近为榜文
谕降之，被诬奏，逮系刑部。作《大明饶歌鼓吹曲》十二
章、《太平颂》《幸太学颂》二章献之。英庙嘉叹，命释之。召
见，献《麒麟》《白象》二颂。上欲处之禁林，为忌者所沮，改
知秘阳。复献策万馀言，举唐肃宗、元文宗为戒，上有
‘疏远小臣，却肯直言’”之褒。临川岁役九江芦柴夫多
溺死不返，近白当道免之。所著《未斋稿》《奉心集》近百
卷。兄公辅，字之及，善属文，有《醉墨窝集》《书巢言》百馀
卷。